IRCP รายได้ทรุด ฉุดงบ Q2/61 ขาดทุนพุ่ง 76 เท่าตัว ทะลุ 14.19 ลบ.
IRCP รายได้ทรุด ฉุดงบ Q2/61 ขาดทุนพุ่ง 76 เท่าตัว ทะลุ 14.19 ลบ. จากปีก่อนขาดทุน 0.18 ลบ. ขณะที่งวด 6 เดือนพลิกขาดทุน 16.26 ลบ. จากปีก่อนกำไร 22.63 ลบ.
14 ส.ค. 2561

บริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน) หรือ IRCP รายงานผลการดำเนินงานไตรมาส 2/61 (รวมบริษัทย่อย) สิ้นสุดวันที่ 30 มิ.ย.61 ดังนี้

โดยผลการดำเนินงานในไตรมาสดังกล่าวขาดทุนเพิ่มขึ้น เนื่องจากรายได้รวมลดลงจากไตรมาส 2/60 จำนวน 123 ล้านบาท เป็นผลมาจากรายได้ค่าบริการพัฒนาระบบลดลง 107 ล้านบาท หรือลดลง 57% รายได้จากการขายลดลง 17 ล้านบาท หรือลดลง 11% ในขณะที่รายได้อื่นเพิ่มขึ้น 1 ล้านบาท หรือเพิ่มขึ้น 78%
ขณะที่ ค่าใช้จ่ายในการขายเพิ่มขึ้น 1 ล้านบาท หรือเพิ่มขึ้น 9% และค่าใช้จ่ายบริหารเพิ่มขึ้น 15 ล้านบาท หรือ 47% ซึ่งเพิ่มขึ้นในส่วนที่เป็นค่าใช้จ่ายของบริษัทย่อย อีกทั้ง ต้นทุนทางการเงินเพิ่มขึ้น 2.7 ล้านบาท หรือเพิ่มขึ้น 76% เนื่องจากการเบิกใช้สินเชื่อจากวงเงินที่ทางธนาคารจัดให้สำหรับงานโครงการ ซึ่งเป็นไปตามแผนงานปกติ